Publication: Magyar Közlöny
Issue: MK-1998-68 (Year: 1998, Number: 68)
Era: 1990-2004
Section: mestervizsga-követelményrendszere megegyezik a 33/1997. (X. 31.) NM rendeletben
Paragraph Index: 36

2. A mester tevékenységi területe és feladatköre Az ortopédiai műszerész mester — tevékenységi körében — elvégzi a műszerész munkát igénylő gyógyászati segédeszközök gyártását és javítását. Önállóan végzi: — a méretvételi eljárásokat, — a gyártásközi próbát, az ügyfélre történő feladását, — a gyógyászati segédeszközök műszerész munkáit, — a gyógyászati segédeszközök javítását, — az eszközök használatával kapcsolatos tanácsadást. Önállóan alkalmazza: — a korszerű technikai eszközöket és eljárásokat, — a különböző kommunikációs technikákat, — pedagógiai vállalkozási ismereteit, — egészségügyi szolgáltatással kapcsolatos ismereteit. Munkáját hivatásként gyakorolja: — a szakmai, etikai normákat betartja, — az adott szituációkban alkalmazza pszichológiai ismereteit. Részt vesz a rehabilitációs team munkájában: — a megfelelő indikációjú gyártmány kiválasztása során, — használja a megfelelő szakmai, illetve rendszertani kifejezéseket. Orvosi felügyelet mellett végzi: — az eszköz ügyfélre történő próbálását, feladását, — felismeri és jelzi a lehetséges korrekciós eljárások technikai kivitelezéseinek lehetőségeit. Részt vállal a szakmai utánpótlás nevelésében, végzi, illetve közreműködik a tanulók gyakorlati képzésében. Rendszeresen részt vesz továbbképző programokban. Az ortopédiai műszerész feladatköre: Általános feladatok: — méretvétel, az anatómiai szempontok alapján, — eszköz, készülék elkészítése, 1998/68. szám — különleges esetekben a termék megtervezése, konstruálása, — gyártásközi próbák elvégzése, feladás, — termékhasználattal kapcsolatos tanácsadás. Kommunikációs tevékenység végzése: — az ügyfél, páciens fogadása, — szakszerű, etikus kommunikáció az ügyféllel, a hozzátartozóval és a munkatársakkal, — a szakmai kifejezések és a rendszertani fogalmak alkalmazása, — a kompetencia (feladatok, kötelességek) ismerete, a kompetenciahatárok betartása. Rehabilitációs TEAM munkájában való részvétel: — a kórismeret megismerése, — tájékozódás a páciens állapotáról, — segítségnyújtás a megfelelő indikációjú eszköz kiválasztásában, — az eszköz ügyfélre történő próbálása, átadása. III. Szakmai követelmények

Source: https://magyarkozlony.hu/hivatalos-lapok/49eb4c19b7625f4524932140e2a69fdfdfd9636d/dokumentumok/4ddfc5ed1e421ce1228abc6ad932aea0aa43e06c/letoltes